Kouluterveydenhoitaja pani merkille, että Laura Allosen pituuskasvu hidastui teini-iän kynnyksellä. Pitkällisen selvittelyn jälkeen osoittautui, että Lauralla on miehen kromosomit, 46 XY.

– Sain diagnoosin 14-vuotiaana, ja se tuntui todella hämmentävältä ja järkyttävältäkin.

Hormonihoitojen myötä Lauran kehitys jatkui normaalina.

– Olen hakenut tietoa intersukupuolisuudesta ja hyväksynyt itseni sellaisena kuin olen.

Kerrottuaan julkisesti intersukupuolisuudestaan Laura on saanut valtavasti positiivista ja kannustavaa palautetta.

– Se tuntuu ihanalta! Me ollaan sellaisia kuin ollaan, ja se riittää.

Laura nähdään pian tanssijana Mamma Mia -musikaalissa ja Cheekin keikoilla.